語言距離

係比較語言學上嘅一個概念。

概念

首先，想像語言變體嘅概念，假設所有人都淨係講佢哋母語，英格蘭人嘅母語講嘢方式同德國人嘅有分別，同時英格蘭人嘅母語講嘢方式又同美國人嘅有分別，而且美國唔同地區嘅人講嘅「英格蘭話」都可以有啲些微嘅差異；同一道理，德國唔同地區嘅人講嘅「德國話」都可以或多或少噉有差異。語言變體就係泛指任何「攞個地方或者群體嘅人，佢哋講嘢嘅方式」－英式英格蘭話、美式英格蘭話同德國話... 等冚唪唥都係語言變體。

語言變體帶出埋語言距離嘅概念：

而家睇睇以下呢三句意思一樣嘅例句－

－就算唔考慮呢幾隻語言傳統上用咩文字嚟寫，都可以睇得出德國話同英格蘭話之間嘅差異，細過廣東話同德國話之間嘅差異。兩隻語言之間嘅距離就係指「攞兩隻語言嚟睇，比較吓佢哋啲文法同音系等各方面，睇吓佢哋彼此之間爭幾遠」。

因素
兩隻語言之間之所以會相似，可以係因為：
源自同一隻語言，例子可以睇吓英文同德文
長期嘅語言接觸，例子可以睇吓廣東話點樣大量由英文嗰度借詞
語言合流，例子可以睇吓日本話同韓國話等嘅阿勒泰語言
有啲嘢係全世界嘅語言冚唪唥都有嘅

影響

一般認為，語言距離會影響一隻語言有幾難學，L1-L2 之間嘅距離愈大，個人就愈會覺得 L2 難學。例如想像有個人，叫佢做蘇珊，蘇珊嘅 L1 係英格蘭話，佢想學廣東話呢隻聲調語言嗰陣就實要學聲調嘅嘢，而英格蘭話冇聲調系統，所以蘇珊好可能從來未接觸過聲調呢家嘢，因而學起廣東話上嚟有困難；相比之下，如果有個人係以客家話或者越南話做 L1 嘅，由於客家話同越南話都係聲調語言，呢個人一定已經知道聲調係乜，唔使由頭學過聲調系統。

互通程度
語言類型
語言熟練度

攷

比較語言學
計量語言學